**Grundejerforeningen, Kildeagerhusene, 2690 Karlslunde**.



**Årsberetning 2017.**

**I 2017 fik vi fejret Grundejerforeningens 10 års jubilæum ved en stor fest den 17. juni 2017.**

**Deltagerne havde en rigtig hyggelig dag med afsluttende ”mad og drikke” i nr. 22. Tak til Ghita for at lægge hus og have til.**

**I år har vi fået nye beboere i nr. 14. Velkommen til Hanne, Karsten og Mia, der dog først flytter ind i starten af 2018. Held og lykke fremover til familien Frydenreich, der har boet her siden starten.**

**Bestyrelsen har desværre erfaret, at Erik Johansson (nr. 3) er afgået ved døden. Vore tanker er hos Tove og familien.**

**I 2017 fangede en huskat en fed rotte, der blev endelig aflivet af en beboer.**

**I nr. 2 er der konstateret opgravning under terrassen. I Starten af 2018 blev der i grøften til rideskolen fundet en død Iller/Mår/Lækat, som kan være ”gerningsmand” til opgravningen, der var meget massiv.**

**Husk at underrette kommunen og bestyrelsen, såfremt der konstateres rottebesøg/mystiske opgravninger.**

**På el-regningen kan vi se, at der spares penge efter udskiftningen af pærer i gadebelysningen.**

**Vi fik i 2017 repareret revner i vejenes asfalt.**

**Vi har tillige kontaktet Greve Kommune og bl.a. gjort opmærksom på, at Mejerivej er ”livfarlig” at gå på, idet der er masser af huller, ligesom der samler sig regnvand i store ”søer”.**

**Kommunen er ikke helt af samme opfattelse, men vil dog i 2018 reparere kanterne ved rabatterne.**

**Bestyrelsen vil i forbindelse med generalforsamlingen i 2018 foreslå til budgettet, at sommerarrangement og julearrangement foregår i grundejerforeningsregi´. Dog med en egenbetaling for deltagelse.**

**Planlagte arrangementer i 2018: Generalforsamling mandag den 5. marts. Oprydningsdag på fællesarealet søndag den 22. april. Sommerarrangement lørdag den 26. maj og julearrangement søndag den 9. december.**

**Kør forsigtig i bebyggelsen og overhold venligst foreningens ordensreglement også med hensyn til maling af udhuse og carporte.**

**Vi ønsker alle et godt 2018 og opfordrer til at deltage i fremtidige arrangementer.**

**Kildeagerhusene den 26. januar 2018.**

**Bestyrelsen**